Iswi-nneɣ ad d-nessken kra seg wuguren yellan deg wannar n uselmed n tmaziɣt deg tseddawit n Tubiret. Ahat ad d-naf tifrat i kra n wuguren-a. Annect-a ad yili s tegzi n tgensas n yinelmaden d yiselmaden yellan deg ugezdu n tutlayt d yidles n tmaziɣt, deg tseddawit n Tubiret. Ihi asteqsi agejdan, ad yili d wa: - Acu tent tgensas n yinelmaden d yiselmaden ɣef uselmed n tmaziɣt s tmaziɣt deg tseddawit n Tubiret?